Държавен вестник, бр. 21, 2020 г., стр. 35

БРОЙ  21	
Д Ъ Р Ж А В Е Н  В Е С Т Н И К 	
СТР.  35  
22. Решението подлежи на обжалване 
относно неговата законосъобразност пред 
Комисията за защита на конкуренцията в 
10-дневен срок от обнародването му в „Дър-
жавен вестник“ по реда на глава шеста от 
Закона за концесиите.
Министър-председател:  
Бойко Борисов
За главен секретар на Министерския съвет:  
Росен Кожухаров
2319
РЕШЕНИЕ № 164 
ОТ 9 МАРТ 2020 Г.
за откриване на процедура за възлагане на 
концесия за морски плаж „Бутамята“, община 
Царево, област Бургас
На основание чл. 8а, 8б, 8г и 8д от Закона за 
устройството на Черноморското крайбрежие, 
§ 24 от преходните и заключителните разпо-
редби на Закона за изменение и допълнение 
на Закона за устройството на Черноморското 
крайбрежие (обн., ДВ, бр. 40 от 2014 г.; изм., 
бр. 101 от 2015 г.) във връзка с чл. 6, ал. 2 и 
3 и чл. 7, ал. 1 от Закона за устройството на 
Черноморското крайбрежие, Решение № 604 
на Министерския съвет от 22 юли 2016 г. за 
утвърждаване на минимални критерии за ком-
плексна оценка на офертите при провеждане 
на конкурс за определяне на концесионер на 
морски плаж (необн.), изменено с Решение 
№ 682 на Министерския съвет от 2019 г., и 
мотивиран доклад на министъра на туризма
МИНИСТЕРСКИЯТ СЪВЕТ
Р Е Ш И :
1. Открива процедура за възлагане на 
концесия на обект, изключителна държавна 
собственост – морски плаж „Бутамята“, общи-
на Царево, област Бургас, наричан по-нататък 
„обект на концесията“.
1.1. Обектът на концесията е морски 
плаж „Бутамята“, обособена част от край-
брежната плажна ивица, с обща площ 
55 613 кв. м, съставляващ поземлен имот с 
идентификатор 66528.32.29 и поземлен имот 
с идентификатор 66528.32.16 по кадастрал-
ната карта и кадастралните регистри на 
землището на с. Синеморец, община Ца-
рево, област Бургас, одобрени със Заповед  
№ РД-18-52/24.08.2006 г. на изпълнителния 
директор на Агенцията по кадастъра, ин-
дивидуализиран съгласно данните в Акт 
за изключителна държавна собственост 
№ 458/22.03.1999 г., специализираната карта и 
регистър на морски плаж „Бутамята“, приети с 
Протокол № 6 от 5.12.2012 г. и специализирана 
карта на видовете дюни на морски плаж „Бу-
тамята“, приети с Протокол № 21-22/7.04.2014 г. 
на комисията по чл. 18 от Наредба № 1 от  
16 септември 2008 г. за създаването и поддър-
жането на специализираните карти и регистри 
на обектите по чл. 6, ал. 4 и 5 от Закона за 
устройството на Черноморското крайбрежие.
1.2. Активната плажна площ на обекта на 
концесията е площта, която се ползва за осъ-
ществяване на задължителните дейности, за 
разполагане от посетителите на морския плаж 
на платени и неплатени (лични) плажни при-
надлежности, свободно пешеходно придвижва-
не върху територията на плажа, включително 
върху преместваеми пешеходни пътеки, удобно 
използване на преместваемите обекти и улес-
няване придвижването и ползването на плаж-
ните услуги от хората с увреждания, е с размер  
53 337 кв. м с точки, определящи активната 
плажна площ от № 1 до № 83 в Координатна 
система „Българска геодезическа система 
2005“.
1.3. В активната плажна площ не са включе-
ни: площта, заета от каменист плаж, в размер 
77 кв. м, временно заливаеми площи в размер  
2156 кв. м и площта на обекти на инфра-
структурата, представляващи бетонен кей, в 
размер 43 кв. м.
1.4. Морският плаж е с дължина на бре-
говата линия 452 м, с точки по границите, 
определящи общата площ на морския плаж 
от № 1 до № 87 в Координатна система „Бъл-
гарска геодезическа система 2005“.
1.5. Прилежащата акватория, включена в 
обекта на концесията, е с широчина 200 м, 
измерена от бреговата линия на морския плаж.
1.6. Към обекта на концесията се включват 
следните принадлежности, които се определят 
с концесионния договор или с допълнително 
споразумение към него:
1.6.1. преместваемите обекти и/или до-
пълнителна търговска площ и съоръжения, 
които са поставени и ще бъдат поставени 
върху обекта на концесията от концесионера, 
необходими за здравното и медицинското 
обслужване и санитарно-хигиенното поддър-
жане, за осигуряване на водното спасяване, 
за обезопасяване на прилежащата акватория, 
за спортно-развлекателна дейност и заведения 
за бързо обслужване, определени с концеси-
онния договор;
1.6.2. елементите на техническата инфра-
структура, съществуващи и които ще бъдат 
изградени върху обекта на концесията, необ-
ходими за използването на преместваемите 
обекти и съоръжения по т. 1.6.1, определени 
с концесионния договор;
1.6.3. всяка друга самостоятелна вещ, ко-
ято осигурява безпрепятствено, нормално и 
безопасно функциониране на обекта на кон-
цесията или на предоставянето на услугите, 
предмет на концесията, извън посочените 
принадлежности в т. 1.6.1 и 1.6.2.
2. Според предмета си концесията включва: